АҞӘА, рашәара 4 - Sputnik. ЕАА аҳәынҭмаӡаныҟәгаҩ Маик Помпео дгәыӷуеит Евроеидгыла аенергианагаратә программа Урыстәыла аламырхәыкәа еиҿнакаап ҳәа. Абри атәы аанацҳауеит РИА Новости.
Ателееилахәыра RTL нидерландиатәи аҟәша аинтервиу аҭо Помпео иҳәеит:
"Америка ҳақәгәыӷуеит Европа ишәарҭадоу аенергетикатә база ашьақәыргылара аҭаххап ҳәа. Урыстәыла иадҳәаламкәа. Ҳара иаадыруеит Европеи Урыстәылеи реизыҟазаашьа, иаадыруеит аимакқәа аҭыԥ анрымоу аурысқәа рых иадырхәар зылшо зегьы шадырхәо, аинтересқәа шахьчо. Ҳгәыӷуеит Европа ииашаны ахы мҩаԥнагап ҳәа", - иҳәеит Помпео.
Нидерландиатәи аилахәырақәа рганахь ала асанкциақәа алагалахома ҳәа азҵаара аҭакс Помпео иҳәеит заанаҵы акы аҳәара иашам ҳәа. Иара убас дрыхцәажәеит голландиатәи аилахәырақәагьы.
ЕАА ирылшо зегь ҟарҵоит апроект аанкыларазы, иара алахәылацәа зегьы асанкциақәа шәзаауеит ҳәа ирықәмақаруеит.